เรื่องร้องเรียน: ผู้รับเหมาทำงานไม่เรียบร้อย มีการเจาะพื้นผิวเป็นหลุมลึก หลายจุด ยากต่อการสัญจรไปมาของประชาชนในซอยอย่างมาก โดยเฉพาะรอบตึกหอพัก ที่ไม่สามารถนำรถเข้าออก จอดได้ตามปกติ และมีความเสี่ยงอย่างมากในการเดินยามวิกาลของประชาชนที่อาจตกลงไปได้เนื่องจากขุดทิ้งไว้และไม่ดำเนินการให้เสร็จโดยเร็ว ผู้รับเหมาไม่มีมาตรการป้องกันที่เหมาะควร และไม่ทำงานให้เสร็จสิ้นในวันทำการ (ทำงาน 8.00 เลิกไม่เคยเกิน 15.00) แต่ผู้รับเหมามาทำงานวันเสาร์-อาทิตย์ซึ่งไม่ควรอย่างยิ่ง เหตุนี้ก็เคยแจ้งแล้ว แต่ยังคงทำอยู่   ควรกำชับให้ผู้รับเหมาทำงานให้เสร็จสิ้นโดยด่วน โดยให้ระงับการสร้างความเดือดร้อนต่อประชาชนในซอยโดยไวที่สุด
การดำเนินการของเจ้าหน้าที่: จากการตรวจสอบ พบว่าเป็นโครงการปรับปรุงซอยรัชดาภิเษก 12 จากปัญหาที่เกิดขึ้นนั้น สำนักงานเขต จึงได้กำชับเรื่องเวลาของการดำเนินการและให้เพิ่มมาตราการป้องกันในส่วนที่อาจจะเกิดอันตรายต่อประชาชนที่ใช้รถใช้ถนนดังกล่าวแล้วครับ  ฝ่ายโยธา สำนักงานเขตห้วยขวาง ต้องขออภัยมา ณ ที่นี้ด้วย
ความเห็นของผู้แจ้ง: เจ้าหน้าที่เข้าถึงพื้นที่ปัญหาได้รวดเร็วมากๆ ครับ ขอแสดงความชื่นชมอย่างมากครับ
พื้นที่: แขวงห้วยขวาง เขตห้วยขวาง กรุงเทพมหานคร